system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Bastionul Croitorilor din Cluj-Napoca?
assistant
Bastionul Croitorilor (în , alternativ Szabók bástyája, în trad. „Bastionul Bethlen” sau „Bastionul Croitorilor”) este unul din puținele turnuri de fortificație care au făcut parte din Vechea Cetate a Clujului și care s-a păstrat intact până în zilele noastre. A fost finanțat de breasla croitorilor din Cluj. Fiecare bastion (turn) al zidului medieval de apărare a fost finanțat de altă breaslă (croitori, cizmari, curelari, funari, olari, rotari, săpunari, tâmplari, zidari, etc).

Istoria bastionului 
Bastionul reprezintă colțul de sud-est al cetății medievale ridicate începând cu secolul al XV-lea (este amintit deja în anul 1475). Între anii 1627-1629, în perioada principelui Gabriel Bethlen, bastionul a fost reconstruit, ajungând la forma actuală. Este construit din piatră dăltuită, zidurile masive păstrând încă lăcașurile de tragere. Spre nord se mai păstrează încă o bucată din zidul de piatră cu creneluri și drumul de strajă pe zid.

A fost denumit după breasla croitorilor din Cluj, care l-a întreținut și a avut obligația pazei orașului în acel punct, fiind singurul bastion din Vechea Cetate a Clujului care s-a păstrat integral.

După Bătălia de la Mirăslău Baba Novac și preotul Saski au fost prinși, judecați și executați în cetatea Clujului pentru trădare. În apropierea bastionului a fost expus, în 1601, trupul tras în țeapă al lui Baba Novac, general al lui Mihai Viteazul. În amintirea lui Baba Novac a fost ridicată în 1975 Statuia lui Baba Novac, operă a sculptorului Virgil Fulicea.

Bastionul astăzi 
Bastionul a fost restaurat în anul 1924 și transformat în muzeu de către Comisiunea Monumentelor Istorice. O altă restaurare a avut loc în 1959. În perioada 2007-2009, după două decenii de paragină, bastionul a fost din nou restaurat, iar în prezent găzduiește Centrul de cultură urbană, care cuprinde o sală de conferințe și spații expoziționale.

Galerie de imagini

Bibliografie 
 ***, Cluj-Napoca - Ghid, Editura Sedona, 2002
 ***, Cluj-Napoca - Claudiopolis, Noi Media Print, București, 2004
 Bodea, Gheorghe - Clujul vechi și nou, Cluj-Napoca, 2002
 Lukacs, Jozsef - Povestea „orașului-comoară”, Editura Biblioteca Apostrof, Cluj-Napoca, 2005

Legături externe 

 Turnul Croitorilor, Cluj-Napoca , enciclopediavirtuala.ro
 Bastionul, turnul Croitorilor, welcometoromania.ro
 Cum arăta orașul medieval Cluj?, clujul-online.ro
 Mici istorii clujene (XVI) - Turnul Croitorilor , 12 decembrie 2011, Camelia Pop, Foaia Transilvană
 Cluj, istoria la inaltime, 8 decembrie 2005, Evenimentul zilei
 Localizare pe miniMAP - harta Cluj-Napoca , minimap.ro

Vezi și 
 Lista locurilor în Cluj-Napoca

Clădiri și structuri din Cluj-Napoca